**Līgums Nr. FM VID 2024/254**

**“Šautuves pakalpojumu nodrošināšana”**

 Rīgā, Dokumenta datums ir tā

elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz publiskā iepirkuma Nr. FM VID 2024/254 “Šautuves pakalpojumu nodrošināšna” rezultātiem, noslēdz šādu līgumu (turpmāk – Līgums):

# LĪGUMA PRIEKŠMETS

 Pasūtītājs pasūta un Izpildītājs apņemas nodrošināt drošus šautuves pakalpojumus, tajā skaitā šautuves telpu nomu, sertificēta šaušanas instruktora pakalpojumus, kā arī praktiskajām šaušanas nodarbībām nepieciešamo papildus aprīkojumu (prettrokšņa austiņas, aizsargbrilles, mērķus, u.c.) (turpmāk – Pakalpojums) Pasūtītāja nodarbinātajiem (turpmāk – dalībnieki) saskaņā Līguma un tā pielikumu nosacījumiem.

# LĪGUMA SUMMA UN NORĒĶINU KĀRTĪBA

## Līguma kopējā summa ir 9 999,00 EUR (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts papildus saskaņā ar spēkā esošo nodokļa likmi.

## Līguma 2.1.apakšpunktā noteiktajā kopējā summā ir ietvertas visas izmaksas, kas saistītas ar Pakalpojuma nodrošināšanu, ieskaitot šaušanas instruktora pakalpojumus, telpu nomu, šaušanas nodarbībām nepieciešamo mērķu un to fiksēšanas pie pamatnes izdevumus, šautuves papildu aprīkojuma (prettrokšņa austiņas, aizsargbrilles u.c) izmaksas, nodokļus (izņemot – PVN), nodevas, izmaksas nepieciešamo atļauju iegūšanai no trešajām personām un citas ar Līguma savlaicīgu un kvalitatīvu izpildi saistītas izmaksas.

## Pasūtītājs samaksu par iepriekšējā mēnesī izmantoto Pakalpojumu veic ar pārskaitījumu uz Izpildītāja norēķinu kontu bankā, saskaņā ar Līguma 2.pielikumā noteiktajām cenām, 30 (trīsdesmit) dienu laikā pēc tam, kad Pasūtītājs saņēmis no Izpildītāja rēķinu un Līguma 8.10.apakšpunktā noteiktās Pušu pilnvarotās personas parakstījušas Līguma 3.9.apakšpunktā noteikto pieņemšanas-nodošanas aktu par Pakalpojuma saņemšanu.

## Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi FP.lietvediba@vid.gov.lv. Ja Izpildītājs vēlas sniegt e-rēķinus, tad tie nosūtāmi uz e-adresi EINVOICE\_VID@90000069281. Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam. Par minētās elektroniskā pasta adreses izmaiņām Pasūtītājs rakstveidā paziņo Izpildītājam un atsevišķi grozījumi Līgumā netiek veikti.

## Par samaksas brīdi uzskatāms naudas pārskaitīšanas datums no Pasūtītāja norēķinu konta.

## Pakalpojumu cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā.

## Pasūtītājam nav pienākums izlietot visu Līguma 2.1.apakšpunktā noteikto Līguma kopējo summu, pasūtot Pakalpojumu Līgumā noteiktajā kārtībā.

## Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# PAKALPOJUMA SNIEGŠANAS KĀRTĪBA

## Izpildītājs nodrošina Pasūtītājam Pakalpojumu, saskaņā ar Līguma 1.pielikumā noteiktajām prasībām:

## slēgta tipa šautuvē, apkurināmās telpās:\_\_\_\_\_\_\_\_\_\_\_\_\_\_\_\_\_\_. *(Līguma apakšpunkts tiks papildināts atbilstoši izvēlētā pretendenta piedāvājumam).*

## plānveida apmācību veidā: otrdienās, trešdienās vai ceturtdienās no plkst.10.00 līdz plkst.16.00 vismaz 1 (vienu) reizi mēnesī;

## neplānveida apmācību veidā: jebkurā darba dienā, Līguma 3.2.apakšpunktā minētā pieprasījuma norādītajā laikā.

## Par mācībām, mērķiem un papildus aprīkojumu, kā arī, nepieciešamības gadījumā, nodarbībās nodrošināt B kategorijas ieročus, Līguma 8.10.1.apakšpunktā noteiktā Pasūtītāja pilnvarotā persona nosūta pieprasījumu Līguma 8.10.2.apakšpunktā noteiktajai Izpildītāja pilnvarotajai personai 5 (piecas) darba dienas pirms 3.1.2. vai 3.1.3.apakšpunktā noteiktās apmācību dienas.

## Izpildītājs nepieļauj nepiederošu personu uzturēšanos šautuvē, šaušanas apmācību laikā.

## Izpildītājs, sniedzot Pakalpojumu, nodrošina, ka visā Līguma darbības laikā šaušanas apmācības veic sertificēts šaušanas instruktors ar spēkā esošu sertifikātu.

## Izpildītājs nodrošina, ka Līguma darbības laikā tam ir spēkā esoša licence (atļauja) šautuves darbībai.

## Izpildītājs ir atbildīgs par drošību Pakalpojuma sniegšanas laikā.

## Pasūtītājs nodrošina, ka Pasūtītāja dalībnieki šautuvē izmanto Pasūtītāja rīcībā esošus B1, C un D kategorijas šaujamieročus un Pasūtītāja rīcībā esošu munīciju.

## Pasūtītājam ir tiesības kontrolēt mācību kvalitāti, piedaloties Pakalpojuma sniegšanas procesā.

## Katru Līguma 3.1.2 vai 3.1.3.apakšpunktā noteikto apmācību beigās, Līguma 8.10.2.apakšpunktā noteiktā Izpildītāja pilnvarotā persona iesniedz Līguma 8.10.1.apakšpunktā noteiktajai Pasūtītāja pilnvarotajai personai pieņemšanas – nodošanas aktu par Pakalpojuma sniegšanu, tajā norādot Pakalpojuma sniegšanas laiku un izlietoto mērķu daudzumu. Aktu paraksta minētās Pušu pilnvarotās personas.

## Ja Pasūtītāju neapmierina Pakalpojuma sniegšanas kvalitāte vai sniegtais Pakalpojums neatbilst Līguma un pieprasījuma noteikumiem, kā arī Latvijas Republikas normatīvajos aktos izvirzītajām prasībām, Līguma 8.10.1.apakšpunktā norādītā Pasūtītāja pilnvarotā persona pieņemšanas – nodošanas aktu neparaksta un 5 (piecu) darba dienu laikā nosūta Līguma 8.10.2.apakšpunktā noteiktajai Izpildītāja pilnvarotajai personai pretenziju.

## Ja objektīvu iemeslu dēļ Izpildītājam Līguma izpildes laikā nav iespējams nodrošināt Pakalpojuma sniegšanu Līguma 3.1.1.apakšpunktā norādītajā šautuvē, tad Izpildītājam ir tiesības piedāvāt, iesniedzot rakstveida iesniegumu Pasūtītājam, citu šautuvi, kuras tehniskie parametri un atrašanās vieta atbilst Līgumā noteiktajām prasībām. Šādā gadījumā Puses veic rakstveida grozījumus Līgumā.

# PUŠU ATBILDĪBA

## Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

## Par katru Līguma 3.1.2. vai 3.1.3.apakšpunktā pasūtītā mācību veida sniegšanas nenodrošināšanu, Pasūtītājs prasa un Izpildītajs maksā līgumsodu 50,00 EUR (piecdesmit *euro* un 00 centi) apmērā par katru tādu gadījumu.

## Par katru Līguma 3.2.apakšpunktā noteikto mācībām nepieciešamo ieroču, mērķu un/vai aprīkojuma nenodrošināšanu atbilstoši Līguma un/vai Pasūtītāja pilnvarotās personas pieprasījuma noteikumiem, kā arī Latvijas Republikas normatīvajos aktos izvirzītajām prasībām, Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centu) apmērā par katru tādu gadījumu.

## Ja kāda Līguma 4.2. vai 4.3.apakšpunktā minētā saistību neizpildes gadījuma dēļ nenotiek Līguma 3.1.2. vai 3.1.3.apakšpunktā minētās apmācības, Pasūtītājs par nākamo tādu pašu apmācību veidu samaksu neveic.

## Par Līguma 7.1.apakšpunktā norādīto ziņu prettiesisku izpaušanu Pasūtītājs prasa un Izpildītājs maksā līgumsodu 100,00 EUR (viens simts *euro* un 00 centi) apmērā par katru tādu gadījumu.

## Ja Pasūtītājs nenorēķinās ar Izpildītāju Līguma 2.3.apakšpunktā noteiktajā termiņā, Izpildītājs prasa un Pasūtītājs maksā līgumsodu 0,1 % (vienas desmitās daļas procenta) apmērā no kavētā maksājuma apmēra bez PVN par katru nokavējuma dienu. Saskaņā ar šo Līguma apakšpunktu aprēķinātais līgumsods nedrīkst pārsniegt 10% (desmit procentus) no kavētā maksājuma apmēra bez PVN.

## Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā saistības izpildes termiņa un ietver dienu, kurā saistība izpildīta.

## Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, ja tas iespējams, piedāvā Izpildītājam līgumsodu ietvert Pasūtītājam maksājamā summā (dzēst ieskaita veidā) vai nomaksāt to līdz Izpildītāja rēķina apmaksas dienai.

## Ja Izpildītājs izvēlas līgumsodu dzēst ieskaita veidā, tad Izpildītājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.

## Ja Izpildītājs neveic aprēķinātā līgumsoda samaksu Līguma .apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

## Līgumsoda samaksa neatbrīvo Puses no pārējo līgumsaistību izpildes.

# LĪGUMA DARBĪBAS TERMIŅŠ

## Līgums stājas spēkā ar 2025. gada 2. janvāri.

## Izpildītājs pasūta Pakalpojumu līdz 2026. gada 31. decembrim vai līdz brīdim, kad ir izlietota Līguma 2.1.apakšpunktā noteiktā kopējā summa (atkarībā no tā, kurš nosacījums iestājas pirmais).

## Līgums ir spēkā līdz Pušu saistību pilnīgai izpildei.

## Pusēmir tiesības vienpusēji izbeigt Līguma darbību vismaz 30 (trīsdesmit) dienas iepriekš rakstveidā paziņojot par to otrai Pusei.

## Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Izpildītājam:

## ja atbilstoši Starptautisko un Latvijas Republikas nacionālo sankciju likumam Līguma apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz Izpildītāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

## Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem Pakalpojumiem Līguma darbības laikā, izņemot Līguma 2.8.apakšpunktā noteikto gadījumu.

# NEPĀRVARAMA VARA

## Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

## Par nepārvaramu varu netiek uzskatīti Izpildītāja aprīkojuma defekti, darbinieku nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramās varas).

## Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā, bet ne vēlāk kā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu.

## Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības izbeigt Līgumu, sakarā ar tā izpildīšanas neiespējamību.

## Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.

# INFORMĀCIJAS NEIZPAUŽAMĪBA

* 1. Izpildītājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas.
	2. Līguma 7.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar Līguma 7.1.apakšpunktā minētās informācijas prettiesisku izpaušanu Līguma ietvaros saprot - tās nodošanu mutvārdos, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# CITI NOTEIKUMI

## Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

## Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti - tālruņa, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstveidā, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta VID Nodrošinājuma pārvaldes direktors vai persona, kura viņu aizvieto.

## Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītajam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš.

## Izpildītājs 2 (divu) darba dienu laikā rakstveidā informē Pasūtītāju:

## par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja apakšuzņēmēja un tā dalībnieka dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Izpildītāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Izpildītāja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

## ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.

## Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.

## Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

## Par Līguma grozījumiem un papildinājumiem, izņemot Līguma 8.2.apakšpunktā noteikto gadījumu, Puses vienojas rakstveidā. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses var veikt šādus būtiskus Līguma grozījumus, precizēt Līgumā noteiktos Pakalpojuma sniegšanas nosacījumus, mainīt šautuves atrašanās vietu, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.

## Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstveida piekrišanas.

## Puses vienojas, ka Līguma izpildē tiek norīkotas šādas Pušu pilnvarotās personas:

## no Pasūtītāja puses: Amats, vārds un uzvārds (e-pasts\_\_\_\_\_\_\_\_\_; tālr.:\_\_\_\_\_\_\_\_\_\_);

## no Izpildītāja puses: Amats, vārds un uzvārds (e-pasts\_\_\_\_\_\_\_\_\_; tālr.:\_\_\_\_\_\_\_\_\_\_).

## Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

## Pušu pilnvarotās personas savstarpējā sarakstē (arī pretenziju nosūtīšanā), kas saistīta ar Līguma izpildi, izmanto elektronisko pastu, Līgumā norādītajā Pasūtītāja darba laikā. E-pasta vēstule Pusēm, ir saistoša tikai tad, ja vēstule sūtīta no Līguma 8.10.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Citā laikā nosūtītā sarakste uzskatāma par saņemtu nākamajā darba dienā. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.

## Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.

# PUŠU REKVIZĪTI

|  |  |
| --- | --- |
| **Pasūtītājs:** **Valsts ieņēmumu dienests**Talejas iela 1, Rīga, LV-1978NMR kods: 90000069281PVN kods: LV90000069281Tālr.: +371 67122689E-pasts: vid@vid.gov.lvE-Adrese: \_DEFAULT@90000069281*Norēķinu rekvizīti:*Valsts kaseKods: TRELLV22Konta Nr.: LV26TREL2130056037000Ģenerāldirektor \_\_\_\_\_\_\_\_\_\_\_(\*paraksts  | **Izpildītājs:****Nosaukums**AdreseNMR kods:PVN kods:Tālr.:E-pasts:E-Adrese:*Norēķinu rekvizīti:*KredītiestādeKods:Konta Nr.:Amats, vārds, uzvārds(\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

1.pielikums

līgumam Nr. FM VID 2024/254

Dokumenta datums ir tā

elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādām Pakalpojuma nodrošināšanas obligātajām (minimālajām) prasībām:

*Pielikums tiks papildināts saskaņā ar Pretendenta piedāvājuma 1.punkta “Tehniskais piedāvājums”1.tabulas 2.punktu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

2.pielikums

līgumam Nr. FM VID 2024/254

Dokumenta datums ir tā

elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādām Pakalpojuma cenām:

*Pielikums tiks papildināts saskaņā ar Pretendenta piedāvājuma 2.punkta “Finanšu piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*